b'\n_START_ARTICLE_\nOceanski tok\n_START_PARAGRAPH_\nOce\xc3\xa1nski t\xc3\xb3k (tudi m\xc3\xb4rski t\xc3\xb3k) je razlo\xc4\x8dno, bolj ali manj zvezno, ter ve\xc4\x8dinoma vodoravno gibanje (tok) morske ali oceanske vode, ki te\xc4\x8de v dolo\xc4\x8deni smeri, in je lahko stalen ali \xc4\x8dasovno omejen pojav. Morski tokovi so reke tople ali mrzle vode v oceanu. Stalni tokovi se pojavljajo v Atlantskem in Tihem oceanu, ob\xc4\x8dasni pa tudi v drugih oceanih. Ob\xc4\x8dasni tokovi vplivajo le na manj\xc5\xa1a obmo\xc4\x8dja, predvsem ob obalah, stalni pa imajo vpliv na cel planet._NEWLINE_Tokove povzro\xc4\x8dajo sile in dejavniki, ki delujejo na vodo, kot so: vrtenje Zemlje, prevladujo\xc4\x8di vetrovi, ki pihajo na povr\xc5\xa1ju in usmerjajo tok vode (stalni ali sezonski vetrovi), temperatura, razlike v slanosti, Lunina te\xc5\xbenost in re\xc4\x8dni tokovi. Na smer in jakost morskih tokov vplivajo oblika morskega dna in obre\xc5\xbeja, spremembe v gostoti vode ter drugi tokovi._NEWLINE_Tokovi, ki jih povzro\xc4\x8dajo vetrovi so le redko globlji od 200 m, tokovi, ki so posledica Coriolisove sile, pa so globoki do 1000 metrov. Ti tokovi se pojavljajo ob zahodnih obalah celin in so obrnjeni proti Zemljinima te\xc4\x8dajema. Ti tokovi so izjemno mo\xc4\x8dni in hitri. Najhitrej\xc5\xa1i med njimi je Agulha\xc5\xa1ki tok v Indijskem oceanu, ki te\xc4\x8de s hitrostjo do 5 vozlov._NEWLINE_Oceanski tokovi lahko potujejo ve\xc4\x8d tiso\xc4\x8d kilometrov. So zelo pomembni pri dolo\xc4\x8devanju podnebja celin in \xc5\xa1e posebej obmo\xc4\x8dij, ki mejijo na oceane. Oceanski tokovi pomembno vplivajo na podnebje, predvsem v obalnih podro\xc4\x8djih, zaradi navpi\xc4\x8dne komponente s katero prina\xc5\xa1ajo na povr\xc5\xa1je anorganske hranilne snovi in v ni\xc5\xbeje plasti kisik, pa pomembno vplivajo tudi na \xc5\xbeivljenje v oceanih. Verjetno najizrazitej\xc5\xa1i zgled je atlantski Zalivski tok, ki povzro\xc4\x8da da je podnebje severozahodne Evrope zmernej\xc5\xa1e od drugih podro\xc4\x8dij na enakih zemljepisnih \xc5\xa1irinah. Drug zgled je Havajsko oto\xc4\x8dje kjer je podnebje do neke mere hladnej\xc5\xa1e (subtropsko) kot v po \xc5\xa1irini ustreznih tropskih podro\xc4\x8djih. Tak\xc5\xa1no podnebje na Havajskem oto\xc4\x8dju povzro\xc4\x8da tihooceanski Kalifornijski tok.\n_START_SECTION_\nPomembni oceanski tokovi\n_START_PARAGRAPH_\nNajpomembnej\xc5\xa1i oceanski tokovi so:'